17. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 806 της 2/13 Οκτ. 1979 (ΦΕΚ Α' 235) Περί τροποποιήσεως του Π.Δ/τος αριθ. 849/1976 «περί ρυθμίσεως θεμάτων τινών αφορώντων εις την υπό μορφήν Ανωνύμου Εταιρείας λειτουργούσαν Δημοσίαν Επιχείρησιν, υπό την επωνυμίαν «Ηλεκτρικοί Σιδηρόδρομοι Αθηνών-Πειραιώς Α.Ε.» ΗΣΑΠ. Έχοντες υπ' όψει : 1.Τας διατάξεις της παρ. 2 του άρθρ. 4 της από 10/12.2.1976 Πράξεως Νομοθετικού Περιεχομένου του Προέδρου της Δημοκρατίας «περί ιδρύσεως Οργανισμού (ΗΣΑΠ) προς ανάληψιν των παρά των ΕΗΣ–Α.Ε. εκτελουμένων μεταφορών», της κυρωθείσης δια του Νόμ. 352/16.6.76 «περί κυρώσεως της από 10/12.2.76 Πράξεως Νομοθετικού Περιεχομένου του Προέδρου της Δημοκρατίας «περί ιδρύσεως Οργανισμού (ΗΣΑΠ) προς ανάληψιν των παρά των ΕΗΣ-ΑΕ εκτελουμένων μεταφορών». 2.Την υπ' αριθ. 764/1979 γνωμοδότησιν του Συμβουλίου της Επικρατείας και Συγκοινωνιών, αποφασίζομεν : Άρθρον μόνον.-1.Αντικαθίσταται η παρ. 2 του άρθρ. 1 Π.Δ. 849/1976 (ανωτ. σελ. 138,05). «2.Καθορίζονται ως ακολούθως αι μηνιαίαι εν γένει αποδοχαί και αποζημιώσεις του Προέδρου, των μελών και του Κυβερνητικού Εκπροσώπου του Διοικητικού Συμβουλίου ως και του Γενικού Διευθυντού της υπό μορφήν Ανωνύμου Εταιρείας λειτουργούσης δημοσίας επιχειρήσεως υπό την επωνυμίαν «Ηλεκτρικοί Σιδηρόδρομοι Αθηνών– Πειραιώς Α.Ε.» (ΗΣΑΠ) : α)Μηνιαία αποζημίωσις του Προέδρου, του Αντιπροέδρου, των λοιπών μελών του Διοικητικού Συμβουλίου και του Κυβερνητικού Εκπροσώπου δια την συμμετοχήν αυτών εις τας συνεδριάσεις του Διοικητικού Συμβουλίου της Εταιρείας: αα)Πρόεδρος και Αντιπρόεδρος: Κατ' αποκοπήν δρχ. 17.500 δι' έκαστον τούτων μηνιαίως. ββ)Κυβερνητικός Εκπρόσωπος και λοιπά μέλη του Διοικητικού Συμβουλίου: Κατ' αποκοπήν εις το ποσόν των δρχ. 15.500 δι' έκαστον τούτων μηνιαίως. β)Μηνιαίαι αποδοχαί του Γενικού Διευθυντού της Εταιρείας: αα)Μισθός: 70.000 δραχμαί. ββ)Έξοδα παραστάσεως: 10.000 δραχμαί: Η παρ. 2 που είχε αντικατασταθεί από το Π.Δ.14/1981 (ΦΕΚ Α' 10), αντικαταστάθηκε ως άνω από το άρθρο μόνο Π.Δ.564/1-9 Ιουν. 1981 (ΦΕΚ Α' 148). 